CELEX: 62020TN0681
Language: da
Date: 2020-11-13 00:00:00
Title: Sag T-681/20: Sag anlagt den 13. november 2020 — OC mod EU-Udenrigstjenesten

18.1.2021   
            
            
               DA
            
            
               Den Europæiske Unions Tidende
            
            
               C 19/65
            
         
      Sag anlagt den 13. november 2020 — OC mod EU-Udenrigstjenesten
      (Sag T-681/20)
      (2021/C 19/70)
      Processprog: fransk
      
         Parter
      
      
         Sagsøger: OC (ved advokaterne L. Levi og A. Champetier)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  Søgsmålet antages til realitetsbehandling, og sagsøgeren gives medhold.
                  Følgelig:
               
            
                  —
               
               
                  annulleres afgørelsen af 27. januar 2020, for så vidt som der herved gives afslag på sagsøgerens erstatningskrav af 27. september 2019.
               
            
                  —
               
               
                  om fornødent annulleres afgørelsen af 4. august 2020, for så vidt som der herved gives afslag på sagsøgerens klage af 17. april 2020.
               
            
                  —
               
               
                  tilpligtes EU-Udenrigstjenesten at betale erstatning for den økonomiske og ikke-økonomiske skade, sagsøgeren har lidt, idet denne skade efter ret og billighed er opgjort til henholdsvis 20 000 EUR og 580 889 EUR.
               
            
                  —
               
               
                  tilpligtes EU-Udenrigstjenesten at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om tilsidesættelse af artikel 22a i vedtægten for tjenestemænd i Den Europæiske Union, tilsidesættelse af artikel 3.3 i chartret om opgaver og ansvarsområder for forskudsbestyrere i EU-Udenrigstjenesten, tilsidesættelse af artikel 3 i kodeks af faglige standarder for ansatte med ansvar for finansiel kontrol i EU-Udenrigstjenesten og tilsidesættelse af artikel 2 i afgørelse PROC HR(2011)008 truffet af Unionens højtstående repræsentant for udenrigsanliggender og sikkerhedspolitik.
               
            
                  2.
               
               
                  Andet anbringende om tilsidesættelse af omsorgspligten. I denne henseende er det bl.a. sagsøgerens opfattelse, at dennes forflyttelse blev besluttet uden overholdelse af princippet om stillingernes ækvivalens og at forflyttelsen henset til omstændighederne i det foreliggende tilfælde ikke var begrundet i tjenestens interesse.
               
            
                  3.
               
               
                  Tredje anbringende om tilsidesættelse af retten til at blive hørt og begrundelsespligten, samt tilsidesættelse af beskyttelsen af personoplysninger og af retten til respekt for privatlivet.